ดาวโจนส์ร่วงแรง/น้ำมันลง/ทองบวก
สถานการณ์ในยูเครนทำ หุ้นดาวโจนส์ปิดร่วง 464.85 จุด ด้านราคาน้ำมันลง 25 เซนต์ ขณะที่ทองคำบวก3 ดอลลาร์
24 ก.พ. 2565

ดัชนีเฉลี่ยอุตสาหกรรมดาวโจนส์ปิดที่ 33,131.76 จุด ลดลง 464.85 จุด หรือ -1.38%, ดัชนี เอสแอนด์พี 500 ปิดที่ 4,225.50 จุด ลดลง 79.26 จุด หรือ -1.84% และดัชนี แนสแดค ปิดที่ 13,037.49 จุด ลดลง 344.03 จุด หรือ -2.57%ดัชนีดาวโจนส์ตลาดหุ้นนิวยอร์กปิดร่วงลงอย่างหนักในวันที่ 23 ก.พ. ตลาดถูกกดดันจากวิกฤตการณ์รัสเซีย-ยูเครน หลังจากที่ยูเครนประกาศภาวะฉุกเฉินแล้ว และสหรัฐระบุว่า มีแนวโน้มที่รัสเซียจะบุกโจมตียูเครนในไม่ช้านี้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน ลดลง 25 เซนต์ ปิดที่ 92.10 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม ลดลง 20 เซนต์ ปิดที่ 94.05 ดอลลาร์ต่อบาร์เรลราคาทองคำโคเม็กซ์งวดส่งมอบเดือนเมษายน เพิ่มขึ้น 3 ดอลลาร์ ปิดที่ 1,910.40 ดอลลาร์ต่อออนซ์